In nomine sanctæ et individuæ Trinitatis. Ego Hugo, Autissiodorensis episcopus, notum facio quod Herbertus Crassus de Meriaco et Geltrudis, uxor ejus et Galcherius filius eorum concedunt et laudant monachis Sanctæ-Mariæ Pontiniaci quidquid Henricus de Sancto-Florentino et Beatrix uxor sua habuerunt in bosco de Contest et in territorio Sanctæ-Porcariæ, ex parte Anselli Mamin, et quidquid Gibuinus habuit in bosco Sancti-Petri, et in territorio de Buethel. Concedunt et laudant eisdem monachis quidquid idem Herbertus Crassus habuit et clamavit in terra quam Himnardus, nepos suus, dedit et vendidit ipsis monachis. Hæc autem terra est inter Ermentionem et Crientum, quæ est communis inter Himnardum et Siguinum de Sancto-Florentino. Hæc facta concessa et laudata sunt ante Hugonem, primum abbatem Pontiniaci, post episcopum Autissiodori. Ad hæc fuerunt de monachis Pontiniacensibus: Walterius de Meseran, cellerarius; Warinus Pauper; Walterius Buxsacre. Hujus rei testes sunt: Hato, archipresbiter Autissiodori; Hugo de Castro-Censorio, et Wido de Luchi, canonici Autissiodorenses; Hugo filius Willelmi clerici; Calo de Lindri; Herveius præpositus episcopi Autissiodorensis. Actum est hoc, anno ab Incarnatione Domini millesimo centesimo quadragesimo tertio; Eugenio papa; regnante etiam Ludovico rege Francorum et duce Aquitanorum.